burgasdotpro/wikipedia huggingface dataset:
Kryovulkán

Kryovulkán alebo ľadová sopka alebo kryosopka je sopka na mimozemských telesách nevyvrhujúca roztopené horniny, ale tzv. kryomagmu (vodu, oxid uhličitý, amoniak, metán, dusík a podobne) v podobe kvapaliny alebo pary, ktorá bola pôvodne vo vnútri planéty v zmrazenom (teda tuhom) stave. Po výbuchu sa kryomagma opäť skondenzuje do pevnej formy z dôvodu nízkej okolitej teploty. Vulkanická činnosť súvisiaca s kryovulkánmi sa nazýva kryovulkanizmus.
Kryovulkány sa vytvárajú na ľadových mesiacoch a je možné, že aj na ostatných vesmírnych telesách s nízkymi teplotami. Niektorí vedci si myslia, že kryovulkány na Saturnovom mesiaci Titane by mohli byť kolískou mimozemského života. Ďalšie veľké mesiace s potvrdeným kryovulkanizmom sú napríklad Saturnov Enceladus a Neptúnov Triton.
Ľudovít Napoleon

Ľudovít Napoleon môže byť:
Banket

Banket môže byť:
Joe Cocker

John Robert "Joe" Cocker (* 20. máj 1944, Sheffield, Spojené kráľovstvo – † 22. december 2014, Crawford, Colorado, USA) bol anglický rockový a bluesový spevák, ktorého popularita sa začala v 60. rokoch. Stal sa známym vďaka svojmu chrapľavému hlasu, kŕčovitými pohybmi na svojich vystúpeniach a tiež vďaka coververziám populárnych skladieb, predovšetkým od skupiny The Beatles.
Jeho coververzia skladby „With a Little Help from My Friends“ od skupiny The Beatles dosiahla v roku 1968 1. miesto v rebríčku UK Singles Chart. V roku 1969 túto skladbu zahral na festivale Woodstock. Počas svojej kariéry získal aj viacero hudobných cien, ako napríklad cenu Grammy v roku 1983 za svoj duet „Up Where We Belong“ s Jennifer Warnes. V roku 1993 bol nominovaný na cenu Brit Award v kategórii "Best British Male" a v roku 2008 získal v Buckinghamskom paláci Rad britského impéria za prínos v hudbe. Časopis "Rolling Stone" ho zaradil na 97. miesto v zozname 100 najlepších spevákov.
Cocker podľahol rakovine pľúc 22. decembra 2014 vo svojom dome v meste Crawford, v americkom štáte Colorado.
Hypokoristikum

Hypokoristikum je maznavý, dôverný výraz, bežný v rodinnom, dôvernom styku, najmä s deťmi, napr. zlatko, pusinka, papať.
Eusébius

Eusébius alebo Euzébius alebo po latinsky Eusebius alebo po grécky Eusebios môže byť:
Zmluva o konečnom usporiadaní vo vzťahu k Nemecku

Zmluva o konečnom usporiadaní vo vzťahu k Nemecku (, ) alebo neoficiálne Zmluva dva plus štyri (, ) je medzištátna zmluva medzi Nemeckou demokratickou republikou, Nemeckou spolkovou republikou, Francúzskom, USA, Spojeným kráľovstvom a ZSSR, ktorá umožnila po 45 rokoch znovuzjednotenie Nemecka. Podpísali ju ministri zahraničných vecí uvedených štátov dňa 12. septembra 1990 v Moskve a do platnosti vstúpila 15. marca 1991. Podľa tejto zmluvy sa mali všetky sovietske jednotky do konca roku 1994 stiahnuť z východného Nemecka a zjednotené Nemecko získa úplnú suverenitu a nemecké jednotky budú patriť do NATO. Nemecko potvrdilo nedotknuteľnosť existujúcich hraníc (najmä s Poľskom na riekach Odra Nisa) a tiež, že žiadne zahraničné ozbrojené sily nebudú umiestnené na východonemeckom území. Bundeswehr sa zredukoval na 370 000 vojakov. Okrem toho sa Nemecká spolková republika vzdala jadrových, biologických a chemických zbraní.
Adalbert Seitz

Adalbert Seitz (* 24. február 1860, Mainz, Nemecko – † 5. marec 1938, Darmstadt) bol významný nemecký prírodovedec, lekár a entomológ, hlavne lepidopterológ. 
Narodil sa v Mainze. Už od detských rokov sa zaujímal o hmyz, hlavne motýle. 
V rokoch 1880 až 1885 študoval prírodné vedy a medicínu na univerzite v Giessen, kde habilitoval v roku 1887. Počas svojho života pôsobil ako lekár, potom ako lodný lekár a v rokoch 1893 - 1908 ako riaditeľ zoologickej záhrady vo Frankfurte nad Mohanom. 
Od roku 1919 až do svojej smrti bol prvým plateným kurátorom entomologickej sekcie v Senckenberg Naturmuseum vo Frankfurte nad Mohanom.
Entomologickej verejnosti je známy ako vedúci autor kolektívnej viacdielnej gigantickej práce: "Gross-Schmetterlinge der Erde" (The Macrolepidoptera of the World).
Zomrel v roku 1938 v Darmstadte.
Friedrich Gulda

Friedrich Gulda (* 16. máj 1930, Viedeň, Rakúsko – † 27. január 2000, Steinbach am Attersee) bol rakúsky klavirista a hudobný skladateľ.
Narodil sa v rodine učiteľa. Hre na klavír sa začal učiť v siedmich rokoch na "Wiener Volkskonservatorium". Od roku 1942 študoval na Wiener Musikakademie) hru na klavír a hudobnú teóriu u Bruna Seidlhofera a Josepha Marxa.&lt;br&gt;
V 16 rokoch získal prvú cenu na medzinárodnej súťaži v Ženeve a začal koncertné turné po svete. Z Viedne pochádzali ďalší dvaja vynikajúci klaviristi tej doby: Jörg Demus a Paul Badura-Skoda. Vyslúžili si názov „Viedenská trojka“.
Preslávil sa najmä ako interpret diel Ludwiga van Beethovena, ale na svojich koncertoch hral i skladby Johanna Sebastiana Bacha, Wolfganga Amadea Mozarta, Franza Schuberta, Fryderyka Chopina, Claude Debussyho a Maurice Ravela.
Miha Rebolj

Miha Rebolj (* 22. september 1977, Jesenice, Slovinsko) je slovinský hokejista, naposledy hráč HK Acroni Jesenice. Na klubovej úrovni sa stal šesť-násobným majstrom Slovinska a v roku 2000 získal aj titul majstra Česka.
Rebolj bol členom slovinskej národnej hokejovej reprezentácie, k aprílu 2007 odohral v reprezentácií 104 zápasov, v ktorých strelil 20 gólov.
Litotes

Litotes je v literatúre zjemňovanie výrazu prostredníctvom popretia jeho záporu („nemožno nesúhlasiť“). Uvedením dvojitého záporu sa zmierňuje sila výpovede.
Vlajka Åland

Ålandy sú autonómna skupina fínskych ostrovov s vlastnou vlajkou z roku 1954. Vo "vlajke Åland" je zapracovaný žltý širší a červený užší kríž na modrom liste (tzv. "škandinávsky kríž"), ktorého farby žltá a červená pochádzajú z fínskeho štátneho znaku.
Symbolika farieb.
Modrá a žltá farba kríža reprezentujú Švédsko, lebo na ostrovoch žije veľa obyvateľov švédskej národnosti a svetlo modrá farba zase kríž vlajky Fínska, ktorému ostrovy patria od roku 1917. Farby odpovedajú farbám znaku Åland (modrá a žltá).
História vlajky.
Vlajka sa používa od začiatku dvadsiatych rokoch 20. storočia (Ålandy na ňu dostali právo roku 1921), oficiálneho uznania dosiahla roku 1954. Na štátnych budovách sa môže vztyčovať iba vedľa vlajky fínskej, ktorá musí byť väčšia.
Vlajka Faerských ostrovov

Vlajka Faerských ostrovov má obrátené farby dánskej vlajky, teda červený kríž na bielom liste. Kríž je však modro lemovaný.
Zástava ma nórske farby, ibaže v inom zoskupení. Toto pripomína skutočnosť, že ostrovy boli kedysi súčasťou Nórska.
Podľa predstáv tvorcov vlajky z roku 1919 biela farba symbolizuje šum mora a čisté, žiariace faerské nebo, zatiaľčo kríž zostavený zo starých faerských farieb červenej a modrej pripomína vzťahy ostrovov k ostatným severským národom Európy.
Vlajka sa používa od roku 1931, oficiálne od roku 1948, kedy ostrovy získali autonómiu. V roku 1959 bola modrá farba zosvetlená. Vlajka sa môže vztyčovať vedľa vlajky dánskej aj na území celého Dánska.
Vlajka Manu

Vlajka Manu je červená s troma spojenými pokrčenými bielymi nohami vejárovite položenými a otočenými (podľa smerníc z roku 1968) špičkami chodidiel v smere pohybu hodinových ručičiek. Nohy sú chránené bielo-žltým brneným.
Vlajka, nazývaná "trinacria", sa od roku 1969 vztyčuje aj na verejných budovách.
T-60

T-60 bol sovietsky ľahký tank vyrábaný počas druhej svetovej vojny.
T-60 navrhol ruský konštruktér N.A. Astrov so svojim tímom na úpravu tanku T-40. Používal sa nitovaný neskôr zvarovaný pancier.
Zoznam hraničných priechodov na Slovensku

Slovensko je od 21. decembra 2007 súčasťou schengenského priestoru. Nachádza sa na vonkajšej hranici EÚ, takže hraničné kontroly na štátnych hraniciach sa realizujú len na hraničných priechodoch na Ukrajinu. V rokoch 1993 až 2007 boli hraničné kontroly vykonávané aj na hraničných priechodoch s Rakúskom, Poľskom, Českom a Maďarskom.
Hraničné priechody.
Zoznam hraničných priechodov podľa článku 2 ods. 8 nariadenia Európskeho parlamentu a Rady (ES)
č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb
osôb cez hranice (Kódex schengenských hraníc).
Hraničné priechody na schengenskej hranici.
Priechody sú zoradené v smere hodinových ručičiek, od Ukrajiny južným smerom, následne západnou a severnou hranicou.
Maďarsko.
Slovensko má s Maďarskom štátnu hranicu v dĺžke , na ktorej sa nachádza 40 cestných a 9 železničných priechodov. Zoradené sú v smere od východu na západ.
Rakúsko.
S Rakúskom má Slovensko štátnu hranicu v dĺžke , pričom okrem územia v okolí Bratislavy je tvorená riekou Morava. Hranicou vedie 5 cestných a 2 železničné priechody. 
Česko.
Slovensko má s Českom štátnu hranicu v dĺžke , na ktorej sa nachádza 17 cestných a 7 železničných priechodov. Zoradené sú od juhu na sever.
Poľsko.
Hranica s Poľskom z veľkej časti kopíruje karpatský hrebeň na severe Slovenska. Hranica má dĺžku a prechádza ňou 18 cestných a 3 železničné priechody. Zoradené sú od západu na východ.
Cch’-si (mesto)

Cch’-si (, ) je mesto pri meste Ning-po v čínskej provincii Če-ťiang. Je známe bitkou v roku 1862 medzi cisárskymi jednotkami dynastie Čching, vedenými americkým dobrodruhom Frederickom Townsendom Wardom, a povstalcami tchajpchingského povstania. Pozri bitka pri Cch’-si.
Cch’-si

Cch’-si (pchinjin: Cixi) môže byť:
Bugatti EB 110

Bugatti EB 110 je dvojmiestne športové kupé, s dvanásťvalcovým motorom v strede. Je tiež známe ako Bugatti Veyron.
Jeho motor dosahuje maximálny výkon 560 koní a model sa vyrábal do roku 1995.
Barkentína

Barkentína bola plachetnica s tromi alebo viacerými sťažňami, pričom na prvom sťažni boli obdĺžnikové plachty. Príbuznými loďami sú bark a brigantína.
Oranžový trpaslík

Oranžový trpaslík je hviezda hlavnej postupnosti spektrálneho typu K. Veľkosť týchto hviezd je medzi veľkosťou červených trpaslíkov triedy M a žltých trpaslíkov triedy G (napríklad ako Slnko). Ich hmotnosti dosahujú 0,5 do 0,9 hmotnosti Slnka a povrchovú teplotu od 4000 do 5200 stupňov Celzia.
Patrí sem napríklad Alfa Centauri B a Epsilon Indi.
Tieto hviezdy sú zaujímavé z hľadiska mimozemského života, pretože sú to stabilné hviezdy hlavnej postupnosti veľmi dlho, okolo 15 - 30 miliárd rokov, na rozdiel od 10 miliárd rokov v prípade Slnka. Pokiaľ sa na obežných dráhach okolo nich sformujú planéty, v takýchto podmienkach by mal život dosť času na vznik a vývoj.
Vlajka San Marína

Vlajka San Marína pochádza z roku 1797, kedy Napoleon Bonaparte obsadil Taliansko, ale nie San Marino. V tomto čase sa tu začali používať bielomodré kokardy, podľa farby štítu znaku a veží v ňom. Z kokárd sa časom vyvinuli bielomodré vlajky s vodorovne uloženými pruhmi bielej a bledomodrej farby v pomere 1:1.
Pokiaľ sa na vlajkách objavuje štátny znak, majú charakter štátnej vlaky; bez znaku platia za vlajky národné. Biela farba vlajky je symbolom mieru a farbou oblakov nad zemou a snehu na vrcholkoch Monte Titana. Modrá vyjadruje slobodu a nebo. Vlajka bola oficiálne zavedená 6. apríla 1862.
Ľubovnianka

Ľubovnianka môže byť:
Bôrovský potok

Bôrovský potok môže byť:
Podhájsky potok

Podhájsky potok môže byť:
Alaska (trieda lodí)

Trieda Alaska bola jediná trieda bojových krížnikov Spojených štátov amerických. Vznik triedy bojových krížnikov Alaska spadá do začiatku štyridsiatich rokov minulého storočia, kedy sa USA obávali z nasadenia podobných typov Japonskom, k ničeniu konvojov USA. Vzhľadom na možnosti Japonska však bolo zrejmé, že stavba na japonskej strane neprebehne. I tak bolo rozhodnuté triedu Alaska postaviť. Bolo rozhodnuté postaviť všetky jednotky, ale začatá stavba bola len na troch jednotkách. Ďalšie tri neboli postavené, dokonca vzhľadom na priority, ktoré uprednostňovali iné druhy lodí (lietadlové, či torpédoborce) nebola ani len začatá stavba týchto jednotiek.
Plánovaných bolo postaviť šesť jednotiek:
V súlade so zaužívanými postupmi boli jednotky triedy pomenované po teritóriách (štátoch) USA, ale vzhľadom na to, že nešlo o plnohodnotné bojové lode (niečo medzi ťažkým krížnikom a bojovou loďou) boli pomenované po teritóriách bez štatútu pridruženého štátu USA.
Niektoré publikácie zaraďujú triedu Alaska medzi bojové lode.
Jednotky triedy Alaska mali výtlak 27 000 t. Konštrukčne vychádzali z triedy krížnikov Baltimore. Na rozdiel od bojových lodí nemala táto trieda viacvrstvové dno, mala len jedno kormidlo a hangár a katapulty uprostred lode (ako krížniky). Hlavné delostrelectvo malo kaliber , po troch hlavniach v troch vežiach. Pomocnú (sekundárnu) výzbroj tvorilo 12 diel kalibru .
Collision Course

Collision Course je EP skupiny Linkin Park a repera Jay Z. Vydané bolo dňa 30. novembra 2004.
Seppuku

Seppuku je rituálna samovražda, ktorú spáchal samuraj v prípade porušenia kódexu bušidó.
Následkom seppuku boli stiahnuté všetky obvinenia voči dotyčnému samurajovi. Vzhľadom na to, že seppuku spôsobovala zranenia nezlúčiteľné so životom, dochádzalo následne aj k jeho úmrtiu.?
USS Alaska (CB-1)

USS Alaska (CB-1) bol bitevný krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov lodí Japonskom, k ničeniu konvojov USA. Pomenovaný bol podľa vtedajšieho teritória, neskôr federálneho štátu Aljaška. USS - označenie US Navy pre svoje plavidlá (United States Ship). CB - označenie US Navy pre bitevné krížniky (Large Cruisers, Cruiser Battleship).
Stavba.
Kýl lode Alaska bol položený v lodenici New York Shipbuilding Corporation v Camdene v štáte New Jersey 17. decembra 1941 a slávnostne spustená na vodu bola 14. augusta 1943. Štandardný výtlak lode bol 27 500 t., bojový 34 253 t. Kompletizácia, a dokončenie trvalo až do 17. júna 1944, kedy bola oficiálne prijatá do výzbroje americkej US Navy.
Pohon a pancierovanie.
Pohonná jednotka pozostávala z ôsmich kotlov a štyroch vysokotlakových turbín, ktoré dodávali lodi výkon až 150 000 ks čo je 101 400 kW. Zásoba 3 619 ton paliva postačovala, pri ekonomickej rýchlosti 15 uzlov preplávať 12 000 námorných míľ. Loď mohla dosiahnuť najvyššiu rýchlosť viac ako 31 uzlov. Pancierovanie lode bolo 152228 mm na bokoch, a menej dôležité časti (napr. korma) ešte menej, na delostreleckých vežiach a mostíku od 279330 mm, a paluba mala 50,8 mm. Pancierovanie pod vodou nebolo viacvrstvové, čím sa líšila od bitevných lodí. I tak však bolo pancierovanie lepšie ako na ťažkých krížnikoch. USS Alaska mala ako krížnik len jedno kormidlo, ktoré spôsobovalo menšie ťažkosti pri manévrovaní, hlavne pri plnej rýchlosti.
Výzbroj.
Hlavná výzbroj lode pozostávala z troch trojhlavňových veží, s osadenými delami kalibru 305 mm (12"/50). Sekundárna výzbroj bola určená hlavne na boj s ľahšími hladinovými loďami, ako sú torpédoborce, ľahké krížniky a pod. Pozostávala z dvanástich dvojhlavňových veží kalibru 127 mm rozmiestnených po dvoch na bokoch a dve boli v osi lode jedna vpredu, druhá vzadu, nad delostrelectvom hlavného kalibru. Protilietadlovú výzbroj zastupovalo 56 kanónov kalibru 40 mm, 34 kanónov kalibru 20 mm. Za vežou a pred jediným komínom, boli na bokoch lode nainštalované dva katapulty pre lietadlá. Alaska mohla niesť až štyri lietadlá (hydroplány) OS-2U Kingfisher, po roku 1945 Seahawk, niesla však len dve až tri .
Služba.
USS Alaska slúžila s bitevnou loďou Missouri v karibskej oblasti, kde prebiehali cvičenia a testy.
Dohra.
Po skončení vojny Alaska demonštrovala silu USA v Žltom mori, kde navštívila niekoľko prístavov. V decembri sa vrátila do USA. V 17. februára 1947 bola vyradená z aktívnej služby a zakonzervovaná. 1. júna 1960 ako nadbytočná bola predaná do šrotu.
Spojené štáty (rozlišovacia stránka)

Spojené štáty môže byť
Erupcia

Erupcia môže byť:
Bugatti Automobiles SAS

Bugatti Automobiles S.A.S. je francúzska automobilka sídliaca v Molsheime pri Štrasburgu. Patrí do koncernu Volkswagen AG a bola založená v roku 1998 ako nasledovník legendárnej automobilky Bugatti. Je známa hlavne modelmi Veyron a EB 110.
Slnečná erupcia

Slnečná erupcia je masívny výbuch v slnečnej atmosfére s energiou ekvivalentnou milarde megaton, ktorý sa šíri rýchlosťou milión km za hodinu (0,05% rýchlosti svetla), niekedy aj oveľa rýchlejšie.
Erupcia vzniká ako reakcia slnečnej atmosféry na náhly, rýchly proces vyžiarenia energie, ktorá je pravdepodobne magnetického pôvodu. Táto energia spôsobí v určitom mieste slnečnej atmosféry časovo obmedzené prehriatie a následné urýchlenie elektrónov, protónov a ťažších iónov na rýchlosti blízke rýchlosti svetla. 
Je známe, že erupcie na Slnku ovplyvňujú elektromagnetické prenosy na mnohých pozemských komunikačných zariadeniach, vrátane počítačov, mobilných telefónov, pagerov a automobilov. Môžu sa nachádzať v slnečnej koróne a chromosfére a zohrievať plazmu na desiatky miliónov kelvinov. Produkujú elektromagnetické žiarenie celého elektromagnetického spektra na všetkých vlnových dĺžkach od dlhých rádiových vĺn (vlnová dĺžka 106 cm) po röntgenové žiarenie (vlnová dĺžka okolo 10−9 cm), ojedinele až po žiarenie gama (vlnová dĺžka do 2,10−11 cm).
Erupcie úzko súvisia s aktívnymi oblasťami a väčšina erupcií sa nachádza v okolí slnečných škvŕn, kde vychádza silné magnetické pole zo slnečného povrchu do koróny. Len 7% veľkých erupcií vzniká mimo aktívnych oblastí alebo v starých aktívnych oblastiach. Tento druh erupcií často súvisí so zmiznutím pokojného filamentu a trvá niekoľko hodín. Energia erupcií sa kumuluje obyčajne niekoľko hodín alebo dní, pričom väčšine erupcií trvá uvoľnenie tejto energie iba niekoľko minút.
Prvýkrát boli erupcie pozorované na Slnku v roku 1859. Hviezdne erupcie sa pozorovali aj na mnohých iných hviezdach.
Frekvencia výskytu erupcií sa mení od niekoľkých za deň po menej ako jednu za týždeň.
Výskum.
V roku 2002 americká agentúra NASA v rámci programu Explorer vypustila umelú družicu RHESSI, určenú na sledovanie a výskum slnečných erupcií.
Vietove vzťahy

Vietove vzťahy (iné názvy: Vietove formuly, Vietove vzorce, zovšeobecnená Vietova veta, súvis medzi koreňmi a koeficientmi algebrickej rovnice) sú vzorce na vyjadrenie súvisu medzi koreňmi polynómu a jeho koeficientmi.
Všeobecný prípad.
Vietove vzťahy znejú:
Ak je daný polynóm formula_1
a x1, x2, ... xn sú jeho korene (nulové body), potom: 
Príklad: Kvadratická rovnica.
Ak je daná všeobecná kvadratická rovnica formula_3, potom:
Tell It to My Heart

„Tell It to My Heart“ je skladba americkej speváčky Taylor Dayne, ktorá bola vydaná ako prvý singel z jej debutového štúdiového albumu "Tell It to My Heart" z roku 1987. Singel sa stal jej prvým veľkým hitom, ktorý ju spopularizoval. Krátko nato sa stala známou vďaka rýchlej, tanečnej hudbe.
Hot Stuff

„Hot Stuff“ je hitový singel od americkej disco speváčky Donny Summer vydaný v roku 1979 ako prvý singel z albumu "Bad Girls" vydavateľstvom Casablanca Records. Spolu so skladbou „Love to Love You Baby“ patrí medzi jej najznámejšie skladby. Je dvakrát platinovo certifikovaná konzorciom RIAA, čo znamená, že sa predalo viac ako 2 milióny kópií v Spojených štátoch a umiestnila sa na prvom mieste v rebríčku Billboard Hot 100 tri týždne po sebe. Takisto obsadila 104. miesto v zozname The 500 Greatest Songs of All Time časopisu "Rolling Stone".
Turínsky zoznam kráľov

Turínsky zoznam kráľov alebo Turínsky (kráľovský) papyrus alebo Turínsky kráľovský kánon je významný papyrus písaný hieratickým písmom a uložený v Museo delle antichità egizie di Torino (tzv. "Museo Egizio" – Egyptské múzeum v Turíne), čomu vďačí za svoje meno. Dokument spadá do obdobia panovania Ramesseho II. a uvádza mená všetkých egyptských vládcov vrátane zoznamu bohov, ktorí, ako sa verilo, vládli Egyptu pred érou faraónov.
Nájdene a rozlúštenie papyrusu.
Papyrus je rozpadnutý na 160, často drobných, útržkov, z ktorých sa mnohé stratili. V čase, keď bol objavený v Tébach talianskym cestovateľom Bernardinom Drovettim, v roku 1822, bol, zdá sa, z veľkej časti nepoškodený, ale v čase, keď ho sardínsky kráľ venoval do zbierky múzea, bol už v dosť zlom stave.
Význam papyrusu si prvý raz uvedomil francúzsky egyptológ Jean-François Champollion, ktorý sa podujal obnoviť ho a rekonštruovať jeho obsah. Neskôr sa k nemu pridal Gustavus Seyffarth. Hoci sa im podarilo väčšinu fragmentov správne zoradiť, úsilie týchto dvoch mužov prišlo príliš neskoro a mnohé kúsky tohto dôležitého dokumentu stále chýbajú.
Na opačnej strane papyrusu dlhého 1,7 m a vysokého 0,41 m sa nachádza neznámy počet stránok, ktoré obsahujú mená osôb a inštitúcii zároveň s niečím, čo by mohlo byť daňovým súpisom. Je to však predná strana, ktorá si vyslúžila najviac pozornosti, keďže obsahuje zoznam bohov, polobohov, démonov, mýtických aj skutočných kráľov, ktorí vládli Egyptu od počiatku sveta až do doby, kedy bol zoznam vyhotovený.
Obsah.
Začiatok a koniec zoznamu sú dnes stratené, čo znamená, že nemáme ani jeho úvod, pokiaľ nejaký mal, ani výpočet kráľov nasledujúcich po 17. dynastii. Z tohto dôvodu nevieme s istotou povedať, kedy, po spísaní daňového súpisu na jednej strane, neznámy pisár použil druhú stranu, aby zapísal zoznam faraónov. Mohlo k tomu dôjsť za vlády Ramesseho II., ale nemožno vylúčiť ani, že by zoznam vznikol až za 20. dynastie. To, že zoznam bol načmáraný na rube staršieho papyrusu, by mohlo poukazovať na to, že pisateľ mu neprikladal veľkú dôležitosť.
Aj to, aký zdroj použil pisár pri tvorbe zoznamu, zostáva záhadou. Autor mohol jednoducho opísať už existujúci záznam alebo sám zoznam vytvoriť na základe starovekých daňových dokumentov, dekrétov a záznamov. Druhá možnosť sa javí ako menej pravdepodobná a znamenala by, že Turínsky zoznam kráľov je skutočne jedinečný dokument.
Papyrus udáva mená vládcov a v niektorých prípadoch ich zhŕňa do jednej skupiny a pripája dĺžku vlády týchto skupín, ktoré približne zodpovedajú Manethónovým dynastiám. Navyše uvádza roky, mesiace a dni vlády jednotlivých faraónov. Zoznam tiež obsahuje mená bezvýznamných panovníkov alebo tých, ktorí vládli nad malým územím, o ktorých preto dnes sotva vieme, keďže sa nespomínajú v iných záznamoch. Turínsky zoznam zahŕňa aj hyksóskych vládcov (ktorí sú často vynechaní z iných zoznamov), hoci nemajú kartuše a je k nim pridaný hieroglyfický znak, ktorý ich označuje ako cudzincov.
Abydoský zoznam kráľov

Abydoský zoznam kráľov alebo Abydoská tabuľa (staršie "Abydský" / "Abydská" …) je zoznam mien 76 kráľov starovekého Egypta na stenách Osireionu – chrámu venovanom egyptskému bohu Usirovi, ktorý vybudoval druhý panovník 19. dynastie Setchi I. v Abyde.
Zoznam uvádza 76 mien faraónov vládnucich od najstarších čias až po samotného Setchiho I. Obsahuje významné informácie o panovníkoch Starej ríše a je našim jediným zdrojom, čo sa týka mnohých kráľov 7. a 8. dynastie. V zozname chýbajú mená niektorých vládcov – Hatšepsovet, Achnatona, Smenchkareho, Tutanchamóna a Ajeho – pravdepodobne preto, že boli vymazané z oficiálnych dejín Egypta. Ako zdroj vedomostí o panovníkoch je Abydoský zoznam tak významný, že je označovaný ako „Rosettská doska egyptskej archeológie“.
Je komponovaný ako blok troch horizontálnych radov, z ktorých prvé dva sú vlastný zoznam, spodný rad je opakovanie Sethiho vlastného a trónneho mena. Pred zoznamom je zobrazený Setchi I. a jeho syn Ramesse II. ako prichádzajú obetovať božskej triáde Ptah-Sokar-Usire.
Zoznam panovníkov.
V zozname sú poradové čísla (#), transliterácia mien panovníkov uvedených na zozname, ich ustálené mená a čísla príslušných dynastií (D).
Zemežlč menšia

Zemežlč menšia ("Centaurium erythraea") ľudovo cintária, hlístnik, horká zelina je jednoročná, alebo dvojročná bylina z čeľade horcovité ("Gentianaceae").
Juho Kusti Paasikivi

Juho Kusti Paasikivi (* 27. november 1870, Koski, Fínsko - † 14. december 1956, Helsinki), rodným menom Johan Gustaf Hellstén (pofínčil si ho v roku 1887) bol fínsky právnik, diplomat a politik, predseda vlády (1918 a 19441946) a siedmy prezident Fínska (19461956). V rokoch 19311936 bol veľvyslancom vo Švédsku, pred a po Zimnej vojne viedol rokovanie so Sovietskym zväzom.
Juho Kusti Paasikivi bol „snáď najväčší škandinávsky politik 20. storočia.“
Vlajka Portugalska

Vlajka Portugalska z roku 1910 má dva zvislé pruhy, pri žrdi zelený (dva pätiny dĺžky), vo vlajúcej časti červený (tri pätiny). Na styku oboch pruhov je umiestnený štátny znak. Pôvodný portugalský erb, nazývaný "quina", mal na striebornom štíte päť menších štítov modrých, každý s piatimi striebornými kotúčmi. Štíty sú zoskupené do tvaru kríža a pripomínajú rechristianizáciu krajiny, hlavne víťazstvo prvého portugalského kráľa Alfonza I. nad piatimi maurskými princmi pri "Ourique" roku 1139. Striebornými kotúčmi boli asi pobití ako kovaním, ale v rôznych výkladoch sa im dáva rozličný symbolický význam (päť rán Kristových atď.). V roku 1258, po sobáši Alfonza III. s kastílskou princeznou Beatriciou, bolo k štítu pripojené červené lemovanie so siedmimi zlatými kastílskymi hradmi. Celý štít je umiestnený na zlatej armilárnej sfére, stredovekej nautickej pomôcke, ktorá bola obrazovou devízou kráľa Manuela I. (1495-1521) a pripomína Henricha Moreplavca, moreplavca a zakladateľa kedysi svetovej portugalskej koloniálnej ríše.
Červena farba vlajky symbolizuje revolúciu z roku 1910, keď vznikla republika, zelená je symbol nádeje. Obidve farby sú odvodené zo štandardy, ktorá bola vyvesená pri vzniku portugalskej revolúcie roku 1910 na bojovej lodi "Adamastor".
Portugalská vlajka sa používa ako jediná v Macau.
Risto Heikki Ryti

Risto Heikki Ryti // (* 3. február 1889, Huittinen, Fínsko – † 25. október 1956, Helsinki) bol fínsky právnik, finančník a politik, riaditeľ Fínskej národnej banky (1925 – 1939), predseda vlády (1939 – 1940) a prezident (1940 – 1944) Fínska. 
V čase, keď bol prezidentom, Fínsko bojovalo so Sovietskym zväzom v Pokračovacej vojne. V decembri 2004 ho Fíni v televíznom hlasovaní zvolili za druhého najväčšieho Fína všetkých čias (po maršalovi Mannerheimovi).
SC

Sc môže byť:
SC môže byť:
Lobing

Lobing (iné názvy: lobovanie, loby, staršie: lobbing, lobbovanie, lobby; z anglického "lobbying") je v užšom zmysle proces ovplyvňovania zákonodarcov, ministrov a iných štátnych úradníkov, prípadne hospodárskych subjektov, záujmovými/nátlakovými skupinami presadzujúcimi spoločný záujem (tzv. loby) s cieľom dosiahnuť nejaké rozhodnutie/čin, v širšom zmysle boj/propagovanie práv určitej skupiny vôbec. Príslušný systém opierajúci sa o lobovanie resp. úsilie o (stále) lobovanie resp. stav (stáleho) lobovania sa nazýva lobizmus (staršie lobbizmus).
Ba (egyptská mytológia)

Ba () je označením jednej z piatich častí duše podľa egyptskej mytológie.
Z určitého hľadiska sa Ba najviac približuje nášmu pojmu duša, ale zároveň je tým, čo robí človeka jedinečným a čo by označoval pojem osobnosť. Podľa Egypťanov mohli mať Ba, svoj jedinečný charakter, aj neživé predmety a skutočne, v Starej ríši boli často pyramídy nazývané Ba ich majiteľov. Podobne ako duša, aj Ba žilo ďalej po smrti tela. Zvyčajne bolo zobrazované ako vták s ľudskou hlavou, ktorý vylieta z hrobky, aby sa spojilo s Ka na druhom svete.
Slovo bau je odvodené od tohoto pojmu. Jeho význam bol „moc“, „sila“ alebo „mocnosť“, obzvlášť niektorého boha. Keď boh vstupoval do ľudských záležitostí, bolo to podľa Egypťanov bau tohoto boha, ktoré konalo. Z tohoto pohľadu bol faraón považovaný za božie Ba alebo bol niektorý z bohov považovaný za Ba boha iného.
BA

Ba môže byť:
BA môže byť:
IrfanView

IrfanView je freeware prehliadač obrázkov pre Windows. Dajú sa na ňom pozerať, konvertovať a upravovať obrázky a prehrávať video. Nedisponuje však takými prostriedkami ako napr. Photoshop či GIMP. IrfanView bol navrhnutý ako jednoduchý program, ktorý sa vyznačuje rýchlosťou, ľahkou ovládateľnosťou a veľkým množstvom podporovaných formátov. Prvýkrát bol IrfanView k dispozícii v roku 1996.
Program je pomenovaný podľa tvorcu, menom Irfan Skiljan z Bosny a Hercegoviny. IrfanView je kompatibilný so všetkými najnovším verziami Windows. Taktiež podporuje formáty súborov BMP, GIF, JPG, PNG, PNGOUT, TIFF, Flash, Vorbis, MPEG, MP3, MIDI a textové súbory
Program je dosť kompaktný, má menej ako 1200 kB, ale dá sa stiahnuť niekoľko MB pluginov, ktoré poskytujú podporu snáď všetkých možných formátov, vylepšenie prezerania obrázkov a rozšírené možnosti konvertovania. V IrfanView sa dajú vyrábať aj šetriče obrazovky a slideshows zo sád obrázkov a možnosťou pridania MP3 zvuku. Tieto šetriče sa dajú uložiť ako tzv. „stand alone“, takže sa dajú spustiť aj na počítačoch, ktoré nemajú IrfanView. Dá sa využiť aj na výrobu ikon, keďže obrázky sa dajú skonvertovať do formátu ".ico". Ďalej sa dajú ukladať obrázky zo skenera cez IrfanView vďaka podpore TWAIN. Taktiež sa dajú zaznamenávať screenshoty.
Základnými nástrojmi pre úpravu obrázkov v IrfanView sú: zmena veľkosti, otáčanie obrázkov, úprava jasu, kontrastu, gama levelu, farebne filtre veľa ďalších. Veľa z týchto operácií sa dá aplikovať aj pre viaceré obrázky jednorazovo.
Funkcia Thumbnail.
Rýchlo ukáže ukážky obrázkov, kde sa dajú usporadúvať. Dá sa vybrať aj veľkosť zobrazovaných miniatúr od 50x50 px až po 600x600 px. V tomto móde IrfanView sa dajú jednotlivé alebo skupiny obrázkov otvoriť aj v inom programe napr. Adobe Photoshop, a taktiež sa dajú kopírovať, mazať či presúvať.
Logo/maskot.
Maskotom a logom IrfanViewu je mačka zabitá na ceste. Skoršie verzie loga mali pod telom mačky aj cestu.
Licencia.
Freeware, vzťahujú sa na ňu autorské práva, a preto jediná oficiálna verzia je tá, ktorá je ponúkaná na oficiálne webovej stránke.
USS Guam (CB-2)

USS Guam (CB-2) bol druhou jednotkou bojových krížnikov triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA. Pomenovaný bol podľa vtedajšieho teritória, (neskôr zámorské autonómne územie) Guamu. USS - označenie US Navy pre svoje plavidlá (United States Ship). CB - označenie US Navy pre bojové krížniky (Large Cruisers, Cruiser Battleship).
Stavba.
Kýl lode Guam bol položený v lodenici New York Shipbuilding Corporation v Camdene v štáte New Jersey 2. februára 1942 a slávnostne spustená na vodu bola 12. novembra 1943. Štandardný výtlak lode bol 27 500 t., bojový 34 253 t. Kompletizácia, a dokončenie trvalo až do 17. septembra 1944, kedy bola oficiálne prijatá do výzbroje americkej US Navy.
Pohon a pancierovanie.
Pohonná jednotka pozostávala z ôsmich kotlov a štyroch vysokotlakových turbín, ktoré dodávali lodi výkon až 153 000 ks čo je asi 102 500 kW. Zásoba 3 619 ton paliva postačovala, pri ekonomickej rýchlosti 15 uzlov uraziť 12 000 námorných míľ. Loď mohla dosiahnuť najvyššiu rýchlosť 33 uzlov. Pancierovanie na lode bolo 152228 mm na bokoch, a menej dôležité časti (napr. korma) ešte menej, na delostreleckých vežiach a mostíku od 279330 mm, a paluba mala 50,8 mm. Pancierovanie pod vodou nebolo viacvrstvové, čím sa líšila od bojových lodí. I tak však bolo pancierovanie lepšie ako na ťažkých krížnikoch. Jednotka mala len jediné kormidla (ako krížnik), ktoré spôsobovalo menšie ťažkosti pri manévrovaní, hlavne pri plnej rýchlosti. Počet skrutiek - štyri.
Výzbroj.
Hlavná výzbroj lode pozostávala z troch trojhlavňových veží, s osadenými delami kalibru 305 mm (12"/50). Sekundárna výzbroj určená hlavne na boj s ľahšími hladinovými loďami, ako sú torpédoborce, ľahké krížniky a pod. pozostávala z dvanástich dvojhlavňových veží kalibru 127 mm rozmiestnených po dvoch na bokoch a dve boli v osi lode jedna vpredu, druhá vzadu, nad delostrelectvom hlavného kalibru. Protileteckú výzbroj zastupovalo 56 kanónov kalibru 40 mm, 34 guľometov kalibru 20 mm. Za vežou a pred jediným komínom, boli na bokoch lode bol nainštalované dva katapulty pre lietadlá. Guam mohol niesť až štyri lietadlá (hydroplány) OS-2U Kingfisher, po roku 1945 Seahawk, niesol však len dve až tri .
Služba.
USS Guam bol po uvedení do služby v Karibiku, kde prebiehali cvičenia a testy. V januári roku 1945 bola prevelená do Pacifiku, kde v cvičeniach pokračovala, až do doby, keď bola prevelená k americkému útočnému zväzu pri Ulithi.
Dohra.
Po skončení vojny Guam spojil svoje osudy so svojou sesterskou loďou USS Alaska. Demonštroval silu USA v Žltom mori, kde navštívil niekoľko prístavov. V decembri sa vrátil do USA. 17. februára 1947 bol vyradený z aktívnej služby a zakonzervovaný. 1. júna 1960 ako nadbytočný bol predaný do šrotu.
ISO 9660

ISO 9660 je medzinárodný štandard špecifikujúci logický formát pre súbory a adresáre na CD-ROM. 
Len CD vypálené vo formáte ISO 9660 je plne prenositeľné medzi rôznymi platformami (DOS, UNIX, MAC).
Joliet je rozšírenie štandardu ISO 9660, ktoré vyvinul Microsoft pre zápis dlhých názvov mien súborov vrátane medzinárodnej znakovej sady Unicode. Joliet povoľuje až 64 znakov v názve súboru vrátane medzier.
Šódžo

Šódžo (jap.: 少女; ) je druh alebo žáner mangy, teda japonského komiksu, alebo anime, teda japonského animovaného seriálu alebo filmu pre tínedžerky a staršie dievčatá. Šódžo anime alebo mangy sú zväčša melodramatické alebo romantické príbehy so ženskou protagonistkou v hlavnej úlohe.
Pontónový most

Pontónový most je most na pontónoch.
Sú to obyčajne dočasné stavby, no niektoré sa používajú aj dlhší čas. Používajú sa v situáciách, keď nie je ekonomicky výhodné postaviť pevný most.
Pontónové mosty využíva hlavne armáda na prekonávanie vodných prekážok, v armáde ich stavajú ženisti a aj dočasné pontónové mosty na civilné účely zvykne realizovať armáda.
USS Hawaii (CB-3)

USS Hawaii (CB-3) bola treťou jednotkou bojových krížnikov triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA. Pomenovaný bol podľa vtedajšieho teritória, spolkového štátu Havaj. USS - označenie US Navy pre svoje plavidlá (United States Ship). CB - označenie US Navy pre bojové krížniky (Large Cruisers, Cruiser Battleship).
Stavba.
Kýl lode Hawaii bol položený v lodenici New York Shipbuilding Corporation v Camdene v štáte New Jersey v máji 1943 a slávnostne spustená na vodu bola v novembri 1945. Štandardný výtlak lode bol 27 500 t., bojový 34 253 t.
Pohon a pancierovanie (plán).
Pohonná jednotka pozostávala z ôsmich kotlov a štyroch vysokotlakových turbín, ktoré dodávali lodi výkon až 153 000 ks čo je asi 102 500 kW. Zásoba 3 619 ton paliva postačovala, pri ekonomickej rýchlosti 15 uzlov uraziť 12 000 námorných míľ. Loď mohla dosiahnuť najvyššiu rýchlosť 33 uzlov. Pancierovanie na lode bolo 152-228 mm na bokoch, a menej dôležité časti (napr. korma) ešte menej, na delostreleckých vežiach a mostíku od 279–330 mm, a paluba mala 50,8 mm. Pancierovanie pod vodou nebolo viacvrstvé, čím sa líšila od bojových lodí. I tak však bolo pancierovanie lepšie ako na ťažkých krížnikoch. Jednotka mala len jediné kormidla (ako krížnik), ktoré spôsobovalo menšie ťažkosti pri manévrovaní, hlavne pri plnej rýchlosti. Počet skrutiek - štyri.
Výzbroj (plán).
Hlavná výzbroj lode pozostávala z troch trojhlavňových veží, s osadenými delami kalibru 305 mm (12"/50). Sekundárna výzbroj určená hlavne na boj s ľahšími hladinovými loďami, ako sú torpédoborce, ľahké krížniky a pod. pozostávala z dvanástich dvojhlavňových veží kalibru 127 mm rozmiestnených po dvoch na bokoch a dve boli v osi lode jedna vpredu, druhá vzadu, nad delostrelectvom hlavného kalibru. Protileteckú výzbroj zastupovalo 56 kanónov kalibru 40 mm, 34 guľometov kalibru 20 mm. Za vežou a pred jediným komínom, boli na bokoch lode bol nainštalované dva katapulty pre lietadlá. Guam mohol niesť až štyri lietadlá (hydroplány) OS-2U Kingfisher, po roku 1945 Seahawk, niesol však len dve až tri .
Dohra.
Stavba USS Hawaii bola oproti svojej predchodkyni, sesterskej lodi Guam oneskorená skoro o dva roky. Keďže spustená bola až po vojne, a predpoklad do budúcnosti bol v použití ľahších hladinových lodí sústredených okolo lietadlovej lode, bola stavba USS Hawaii ako bojového krížnika pozastavená (február 1947). Neskôr, koncom štyridsiatich rokov sa uvažovalo o prestavbe na raketový krížnik. Vo februári 1952 bola jednotka preklasifikovaná na CBC-1 (Command Ship) - veliteľské plavidlo. Tento projekt bol však zrušený a jednotka bola znova preklasifikovaná na CB-3 v septembri 1954. V apríli 1959 ako nadbytočný bol predaný do šrotu.
USS Hawaii

USS Hawaii môže byť:
USS Alaska

USS "Alaska" môže byť:
USS Guam

USS "Guam" môže byť:
Čas prebudenia

Čas prebudenia je filmová dráma z roku 1990 založená na memoároch Olivera Sacksa. Rozpráva príbeh doktora Malcolma Sayera (Olivera Sacksa), ktorý v roku 1969 objavil prospešné účinky drogy L-Dopa na katatonických pacientoch, ktorí prežili v rokoch 1917-1928 epidémiu encefalitídy. 
V hlavných úlohách sú Robin Williams, Robert de Niro a Julie Kavner. Film režírovala Penny Marshall. 
Príbeh.
Doktor Malcolm Sayer prichádza do nemocnice v New Yorku ako nový lekár. Skúma skupinu pacientov, ktorý boli v dôsledku prekonanej encefalitídy desiatky rokov v nehybnom stave. Snaží sa rôznymi testami dokázať, že pacienti niesu duševne chorí, ale žijú svojim vnútorným životom. Sayer získa povolenie na vyskúšanie experimentálnej drogy L-Dopa na týchto pacientoch, hoci je určená pre pacientov trpiacich Parkinsonovou chorobou. Rozhodne sa drogu vyskúšať so súhlasom matky na pacientovi Leonardovi Lowovi, ktorý je už 30 rokov nehybný. Podarí sa mu u neho obnoviť schopnosť hovoriť a pohybovať sa. Po aplikovaní drogy na ostatných pacientoch sa aj títo preberú. Po čase sa však začnú objavovať vedľajšie príznaky a ukáže sa, že droga pôsobí len dočasne a nedokáže pacientov naozaj vyliečiť. 
Ocenenia.
Film získal 3 oskarov, ďalšie 4 ocenenia a 4 nominácie. 
Chyby.
Vo filme je viacero anachronizmov spôsobených rozdielom medzi dobou nakrúcania a dobou v ktorej sa príbeh odohráva.
USS Philippines

USS "Philippines" môže byť:
USS Samoa

USS Samoa môže byť:
USS California

USS California môze byť:
Mešťanosta

Mešťanosta (, , maď. "polgármester") bol od 15. storočia najvyšší predstaviteľ administratívy mesta, ktorý sa o moc delil s richtárom, ako predstaviteľom súdnej právomoci mesta a kapitánom ako predstaviteľom vojenskej moci. Neskôr, od 19. storočia to bol titul predstaveného mesta s "municipálnym právom". Výkonný orgán župy (podžupan) a mesta (mešťanosta) boli v rovnocennej podriadenosti k županovi.
Po reforme obecnej správy počas Prvej slovenskej republiky (1943 – 1944), ktorou sa zavŕšil proces faktického poštátnenia obecnej samosprávy, stál na čele mesta mešťanosta s jedným alebo dvomi zástupcami mešťanostu. V Bratislave to bol hlavný mešťanosta, ktorého zastupovali mešťanostovia. Mešťanostovia neboli volení, ale menoval ich v okresných sídlach župan, v ostatých sídlach okresný náčelník a v Bratislave vláda. Menovanie prebiehalo na straníckom princípe na návrh HSĽS alebo národnostnej strany.
SRN

SRN môže byť:
Tilocálar

Tilocálar je spoločný názov pre dvojicu neaktívnych bazaltovo-andezitových stratovulkánov ("Tilocálar Norte" - 3 040 m a "Tilocálar Sur" - 3 116 m), nachádzajúcich sa v regióne Antofagasta, v severnej časti Čile. Vývoj komplexu prebiehal spoločne na konci pleistocénu a začiatku holocénu.
USS Pennsylvania

USS Pennsylvania môže byť:
Trieda Pennsylvania

Trieda Pennsylvania môže byť:
Pennsylvania (trieda bojových lodí)

Trieda Pennsylvania bola trieda bojových lodí Spojených štátov amerických. Vo vyhrotenej situácii v roku 1913, keď sa dala každú chvíľu očakávať vojna na európskom kontinente, sa novovzniknutá veľmoc Japonsko rozhodlo vyzbrojiť svoje námorníctvo novými bojovými loďami odpovedajúcimi najnovším štandardom (dokončovaná trieda Fuso a začínajúca trieda Ise). Ako reakcia na toto zbrojenie vznikla myšlienka, postaviť triedu Nevada a "triedu Pennsylvania". 
Konštrukčne vychádzala práve z triedy Nevada. Nadviazala na štandardné bojové lode medzivojnového obdobia, a to od triedy Nevada, cez "Pennsylvaniu", New Mexico, Tennessee až po triedu Colorado.
Boli postavené dve jednotky:
V súlade so zaužívanými postupmi boli jednotky triedy pomenované po štátoch USA, Pensylvánia a Arizona.
Trieda mala jednotky s výtlakom 31 400 ton. Hlavná výzbroj pozostávala z kalibru 356 mm, a to v troch vežiach, každá s troma hlavňami. Sekundárna výzbroj pozostávala z 22 diel kalibru 127 mm, umiestnených v kazematách po bokoch lodí. Vtedy štandardne používané kazematy, sa neskôr ukázali ako krok späť, pretože výzbroj v nich bola použiteľná len na pokojnom mori. Toto pomocné delostrelectvo bolo demontované ešte na počiatku dvadsiatich rokov 20. storočia. V rokoch 1929-1931 podstúpili obe jednotky triedy Pennsylvania rekonštrukciu, aj keď to bolo náročné, no kvôli Washingtonskej konferencii, ktorá obmedzovala stavbu nových jednotiek nevyhnutné, vzhľadom na zachovanie konkurencieschopnosti a bojovej pripravenosti.
Filament

Filament môže byť:
Gregor František Berzevici

Gregor František Berzevici ("de Berzevicz et Kakaslomnicz"; staršie: Gregor Berzeviczy; * 15. jún 1763, Veľká Lomnica - † 23. február 1822, Veľká Lomnica) bol uhorský šľachtic, ekonóm a osvietenec, významná postava hornouhorského osvietenstva.
Žiadal oslobodenie poddaného ľudu zdôrazňujúc, že bez toho pokrok nie je možný a podal niekoľko návrhov na zlepšenie hospodárskej situácie v Uhorsku.
V hospodárskych otázkach bol najpokrokovejšou postavou svojich čias.
Život.
Príslušník šľachtického rodu s predikátmi z Brezovice a z Veľkej Lomnice. Jeho otcom bol Alexander Berzeviczy (1718 - 1772) a matkou Barbora Horváth-Stansithová. Patril medzi najvýznamnejších študentov kežmarského lýcea, kde v roku 1783 získal právnické vzdelanie. Potom, do roku 1786, študoval na univerzite v nemeckom Göttingene. Skúsenosti získaval taktiež v Belgicku, Francúzsku a Anglicku. Po návrate domov, ako štátny zamestnanec, precestoval veľa oblastí Horného Uhorska. Na základe zistení o spôsobe života a hospodárskej situácie, predložil cisárovi Jozefovi II. niekoľko návrhov na reformy, ale jeho návrhy neboli prijaté. Po neúspešnom povstaní uhorských jakobínov a z obáv možného prenasledovania sa v roku 1795 stiahol do ústrania a venoval sa len svojím vedeckým a výskumným prácam, resp. vedeniu svojho hospodárstva.
V rámci tejto činnosti a štúdia zistil - a ako prvý v Uhorsku aj publikoval - skutočnosť, že panujúce feudálne pomery sú brzdou pokroku. Ostrou kritikou upozorňoval šľachtu na neúnosné vykorisťovanie poddaných. Navrhol rozvoj obchodu prostredníctvom využitia lodnej dopravy po riekach prepojených kanálmi. Sám dvakrát podnikol cestu po Poprade, Dunajci a Visle na plti aj s tovarom (vínom). Navrhoval tiež reformy v oblasti daní.
Bol významným funkcionárom kalvínskej cirkvi a pričinil sa aj o sprístupnenie a propagáciu turistiky vo Vysokých Tatrách. Pochovaný bol v rodinnej krypte na starom cintoríne vo Veľkej Lomnici. Po jej vyplienení počas vojny, boli jeho pozostatky uložené na dnešnom novom cintoríne. 
Dielo.
Berzeviczy opisujúc nevoľnícke pomery okolo roku 1800 uvádza: „Počet duší v Uhorsku je 7 008 574, okrem vojakov, z toho šľachticov 325 894, ktorí držia 16/20 pozemkového majetku a neplatia žiadnu daň. Daň platiacich je 6 682 280, ktorí majú iba 4/20 pozemkov vo svojich rukách“.(Citácia) Aj na základe týchto zistení sa pokúšal o zmenu vtedajšieho daňového systému a keď nie úplné zrušenie, tak aspoň úpravu tzv. „nezdaniteľnosti šľachty.“
Emeritný

Emeritný () je prívlastok najčastejšie k titulu profesora, alebo všeobecne vysokoškolského alebo cirkevného hodnostára, ktorý je vzhľadom na dosiahnutý vek pozbavený pracovných povinností (vedenie úradu, prednášanie a pod.), ale ponecháva si čestné výsady súvisiace s intelektuálnym výkonom (napr. pracovňa, možnosť viesť diplomantov alebo doktorantov, účasť v odborných komisiách, vyhotovovanie posudkov a pod.).
Pochádza z latinských koreňov "e-" ("ex-"): „z, zo“ + "merēre": „zaslúžiť sa, zaslúžiť si“, s významom zaslúžiť si právo alebo výsadu.
V prenesenom, zastaranom význame môže "emeritúra" znamenať všeobecne výslužbu alebo penziu.
Emeritný biskup.
Emeritný biskup je v rímskokatolíckej cirkvi biskup, ktorý sa z dôvodu stanoveného veku, alebo iných vážnych dôvodov zriekol svojho úradu a pápež prijal jeho rezignáciu. Kódex kánonického práva pojednáva o emeritných biskupoch v kánone 401 a 402:
Roberto Carretero

Roberto Carretero (* 30. august 1975, Madrid, Španielsko) je bývalý španielsky profesionálny tenista. Počas svojej kariéry vyhral 1 turnaj ATP v dvojhre.
Carsten Arriens

Carsten Arriens (* 11. apríl 1969, Frankfurt nad Mohanom, Nemecko) je bývalý nemecký profesionálny tenista. Počas svojej kariéry vyhral 1 turnaj ATP v dvojhre.
Javier Frana

Javier Frana (* 25. december 1966, Rafaela, Argentína) je bývalý argentínsky profesionálny tenista. Počas svojej kariéry vyhral 3 turnaje ATP v dvojhre a 7 turnajov vo štvorhre.
Juan Aguilera

Juan Aguilera (* 22. marec 1962, Barcelona, Španielsko) je bývalý španielsky profesionálny tenista. Počas svojej kariéry vyhral 5 turnajov ATP v dvojhre.
Kent Carlsson

Kent Carlsson (* 3. január 1968, Eskilstuna, Švédsko) je bývalý švédsky profesionálny tenista. Počas svojej kariéry vyhral 9 turnajov ATP v dvojhre.
Multiplatformový softvér

Multiplatformový softvér (iné názvy: multiplatformný softvér, viacplatformový softvér, crossplatformový softvér, platformovo nezávislý softvér; angl. multi-platform software, cross-platform software, platform-independent software) je softvér pre viacero typov platforiem, t. j. spravidla počítačový program, operačný systém alebo programovací jazyk, ktorý môže bežať na viacerých počítačových platformách. To napríklad znamená, že napísaný program sa dá spustiť tak pod Microsoft Windows na architektúre x86, ako aj napríklad pod Mac OS X na architektúre PowerPC. Pojem "multiplatformový" však ešte neznamená, že program musí bežať pod akoukoľvek platformou. Za multiplatformový softvér sa vo všeobecnosti pokladá taký softvér, ktorý je spustiteľný na viac ako jednej platforme.
Pod pojmom platforma sa všeobecne myslí kombinácia hardvéru a softvéru, ktorá je nutná pre spustenie softvérového produktu. Platformou sa teda môže myslieť buď použitý operačný systém, alebo hardvérová platforma.
Príklady operačných systémov:
Príklady hardvérových platforiem:
Softvér, ktorý je multiplatformový:
Každá uvedená forma má svoje výhody a nevýhody. Softvér uložený v medzikóde (napr. Java či .NET), na to, aby fungoval, potrebujú prostredie (runtime), ktoré treba nainštalovať. Taký kód je potom po spustení prekladaný do inštrukcií pre danú platformu.
Michael Weatherly

Michael Weatherly (* 8. júl 1968, New York, USA) je americký herec. 
Vyrastal v mestečku Fairfield v štáte Connecticut. Mal jedenásť súrodencov, ale len jeden jeho brat je vlastný, ostatní súrodenci sú deti z predchádzajúcich manželstiev jeho rodičov. Jeho otec, Michael Weatherly starší, bol predajcom švajčiarskych nožíkov. Predtým, ako začal hrať, spieval v hudobnej kapele. Kvôli hereckej kariére opustil univerzitu. 
Dnes žije v Los Angeles a s herečkou Ameile Heinleovou má syna Augusta (* 1996). Bol taktiež zasnúbený s herečkou Jessicou Albou.
Filmografia.
Jeho prvou úlohou bola postava v seriáli "The Cosby show" ("Show Billa Cosbyho"). Najviac sa preslávil ako agent "DiNozzo" v seriáli "NCIS".
Externé odkazy.
Stránka o Michael Weatherly
José María Narváez

José María Narváez bol španielsky prieskumník a navigátor, ktorého cesty a objavy sa vzťahujú najmä na oblasť pobrežia amerického severozápadu. 5 júla 1791 objavil a preskúmal oblasť na okolí bývalého mesta West Point Grey - súčasti dnešného Vancouveru v kanadskej provincii Britská Kolumbia.
Tropopauza

Tropopauza je prechodná vrstva medzi troposférou a stratosférou s priemernou hrúbkou asi 2 km.
Zastavuje sa v nej pokles teploty s výškou a klesá vertikálny gradient teplôt na 0,2 °C. Do t. vystupujú najvyššie riasové oblaky (cirus). Priemerná teplota nad pólmi v zime je asi -65 °C, v lete asi -45 °C a nad rovníkom po celý rok 70 °C.